khistorydata/jeongjo-sjw-relations huggingface dataset:
정조 1년
又以兵曹言啓曰。在前還御時。慶熙宮墻外。三軍門別巡邏。各隨信地。達夜巡邏。無或怠忽之意。別爲嚴飭矣。今亦依此擧行事。分付。何如。傳曰。允。
정조 1년
又以兵曹言啓曰。今此還御時。昌德宮衛將孫世彬李萬柱。昌慶宮衛將金聲振。依前例。移差慶熙宮衛將。昌慶宮衛將吳仁瑞。減下之意。敢啓。傳曰。知道。
정조 1년
又以都摠府言啓曰。今此昌德宮還御時。本府奉安御諱所載先生案。當爲移安所盛彩轝及儀仗。及期備待。兩闕正門。亦爲待開之意。分付兵曹。何如。傳曰。允。
정조 1년
李義翊。以禮曹言啓曰。各陵墓丁字閣以下。有頉處修改單子判付內。陵墓有頉處。果非春奉審後修改處。修改處。已有錄置本曹之命。詳考謄錄。如其春修改處。則可知其不善修改。依前下敎。區別草記事。命下矣。依聖敎詳細考見謄錄。則春奉審時。健元陵英陵徽陵寧陵懿陵弘陵昭顯墓丁字閣以下。或無頉處或有頉處。而與今番頉處各異矣。敢啓。傳曰。知道。
정조 1년
以濟州牧使黃彦。罪人啓能泰淵纘海等棘圍及率人不能檢飭禁斷。惶恐待罪啓本。傳于李亨逵曰。勿待罪回諭。
정조 1년
傳于李敬養曰。左副承旨入侍。
정조 1년
傳于李敬養曰。武藝別監望。何時下敎。而尙不擬入。新營待令敎鍊官。一併令兵曹決棍五度。
정조 1년
傳于李亨逵曰。左副承旨入侍。
정조 1년
李亨逵啓曰。行副司直李鎭衡。依下敎來待矣。傳曰。右副承旨與李鎭衡。同爲入侍。
정조 1년
傳于鄭民始曰。軍士房承旨入侍。
정조 1년
正言兪岳柱上疏曰。伏以。臣空疎譾劣。最居人下。淸朝耳目之任。夫豈有一分堪承之望。而合辭方張。沐浴義重。章皇出肅。鎭日詣臺。按故謄傳。一味含默。私心愧惶。如不能容。間因情勢之難冒。以致違逋之屢犯。迹涉慢蹇。罪益難逃。伏乞聖明。亟命削臣職名。以重官方。以伸私義焉。臣旣不敢以言官自居。則今於乞免之章。不宜贅及他說。而事在目下。不容泯默。敢此附陳。噫。國綱不立。王章未伸。昨年以後。變怪百出。至于向夜事而極矣。九門深嚴之地。固非外人所到。半夜閃倏之變。殆是前古未聞。臣於此。骨驚膽掉。歷日靡定。靜究厥由。豈無所自。噫。聖朝寬仁。天網太恢。故凶孽餘醜。暗售潛圖。靡所不有。敢爲此疑動上下。眩惑聽聞之擧。苟不亟加鋤治。則方來之憂。容有其極近日啓辭中人。孰非可殺之賊。而其中合辭。體段自別。關係至重。則閱歲爭執。一向靳兪。殿下於此。可謂失之太寬。而至若泰淵之尙留地上。尤是失刑之大者。與泰淵同逆者。麟謙戮焉。養厚誅焉。載之方策。逆狀昭著。則泰淵之獨不伏法。豈有如許法理。又況泰淵。久掌兵權。廣植黨與。安知無卵育腹心之徒。潛伏城闉之中。陰逞叵測之圖者乎。拔本鋤根之道。其在今日。尤不容少緩。臣謂荐棘罪人泰淵。設鞫鉤覈。亟正王法。斷不可已也。纘海兄弟。罪無彼此。而趾海述海。已皆荐棘。纘海則獨止定配。此亦王章之失當。而輿論之不平者也。臣謂島配罪人纘海。亦爲荐棘可也。典牲直長金寧。賦性凶險。行己虛悖。出入啓能之門。爲其腹心爪牙。凶謀悖說。無不與知。使氣虛喝。動輒藉重。爲人指點。固已久矣。及夫諫啓之論啓能也。專人飛報。如恐不及。攘臂狂叫。公肆稱冤。渠以名賢後裔。持論行事。如是乖戾。此不嚴懲。必致人心疑亂。國是靡定。決不可以官微而置而不論。臣以爲。典牲直長金寧。亟施屛裔之典。而其父相戊。自在蔭仕。已多醜謗。蝨附啓能。藉其聲勢屢典郡邑。專事貪虐。垂老倖科。癡習愈長。到今其子之如彼凶悖。無非家庭之所習熟。則如此之類尤不宜置之輦轂之下。工曹參議金相戊。亦宜削去仕版。放逐田里。以爲勵世懲惡之一助焉。臣無任激切屛營之至。謹昧死以聞。答曰。省疏具悉。所請是矣。當下敎。三件四件事。依施。爾其勿辭察職。
정조 1년
丁酉八月初五日卯時。上御尊賢閣。都承旨入侍時。行都承旨洪國榮。假注書李兢淵。記注官金鳳顯。記事官金勉柱。以次進伏訖。國榮曰。夜間聖體。若何。上曰。一樣矣。國榮讀奏兵曹移御時節目訖。上曰。今番移御。雖是不得已之擧。而事甚忙急。經費有倍入之慮。是可悶也。國榮曰。連有飭敎。故經費比前半減云矣。上曰。昨夜召見儒臣。講論經書。而注書林雲喆。能善讀。至於書經多方篇之不懸吐者。亦能善讀。良可嘉也。國榮曰。書之多方等篇。卽是詰屈聱牙之文。而年少新進。能善讀。殊甚嘉尙矣。上曰。將欲以紙筆墨賞之矣。仍命退。諸臣以次出。
정조 1년
丁酉八月初五日辰時。上御尊賢閣。左副承旨入侍時。左副承旨鄭民始。假注書林雲喆。記注官金鳳顯。記事官金勉柱。以次進伏訖。上曰。副司直李鎭衡入侍。出榻敎上命書傳敎曰。非受敎定式云。此後乘輦處所。以仁政門定式。自熙政堂動駕。則亦依古例。以協陽門爲乘輦處所事。分付該曹。該房亦爲知悉。上曰。彼注書以年少新進。昨夜命讀許行章多方篇。而不失本吐。誠可嘉矣。仍命書傳敎曰。年少新進。昨日玉堂入侍。命讀經書。而許多無吐之篇。如多方之詰屈。而不錯本吐。極爲可嘉。假注書林雲喆。紙筆墨特爲賜給。以示激勸之意。上曰。留院公事入之。賤臣承命持入。上命民始讀奏踏下訖。上曰。騎馬一匹立之。宣傳官一員入侍。出榻激賤臣承命而出。與宣傳官朴基豐偕入進伏。上謂基豐曰。汝馳往下闕。攔入人及內人婢僕輩。一竝嚴禁事。傳于都監堂上及戶判。基豐承命先退。上命書傳敎曰。明日還御時。內各殿許多內侍宮人所騎馬匹。責立之際。必多紛挐。當廉察該寺。以此知悉。所犯差備所屬。毋論大小執頉。隨卽草記事。豫爲嚴飭。從前熟知此弊。決無不作弊之事。明日該寺。雖一張草記。不爲入啓。其所處分。不可以大臣衙門而曲恕。亦令以此另飭。上命退。諸臣以次退出。
정조 1년
丁酉八月初五日巳時。上御尊賢閣。右副承旨與副司直李鎭衡。同爲入侍時。右副承旨徐有防。假注書林雲喆。記注官金鳳顯。記事官金勉柱。以次進伏訖。上曰。宣傳官朴基豐入侍。出榻敎賤臣承命出去。偕入進伏。上謂基豐曰。俄者所捉私婢。幾人乎。基豐曰。三人矣。上曰。捉得於何處乎。基豐曰。未能的知。而王大妃殿差備云矣。上曰。內人之成群圍擁。奪匿攔入人者。其數。幾何。基豐曰。大約十餘人矣。上曰。捉得攔入人之處所。詳問于吹螺赤後。卽爲還奏。基豐承命先退。上曰。凡出入闕門之官屬。皆佩信符。而今番宣傳官摘奸時。所捉人。皆不佩符而攔入云。以此査問于宮任處。若不從實直告。則當有嚴處之道。承旨以此分付于兵曹堂上。可也。上曰。動駕在明。而武藝別監多窠。何不選入乎。知入。賤臣承命還奏曰。今方選入云矣。上命退。諸臣以次退出
정조 1년
丁酉八月初五日未時。上御尊賢閣。藥房副提調持湯劑入侍時。副提調洪國榮。假注書李兢淵。記注官金鳳顯。記事官金勉柱。醫官慶絢。以次進伏訖。絢奉進湯劑。上進御。上曰。今日雨勢如此。明若不止。則動駕時軍兵之霑濕。可悶矣。國榮曰。明日則似當開霽矣。上曰。再昨日事變注書之率去院隷。注書不爲治罪乎。國榮曰。此則不必注書。臣等亦當推治。而姑未及爲之矣。上曰。卿於退出後。從重決棍。可也。上曰。武藝別監訓將。果精擇云耶。國榮曰。今方擬望。入送于兵曹云。而姑未知擇擬之如何矣。上曰。武藝別監望。卽爲捧入。賤臣承命奉進。上命退。諸臣以次出。
정조 1년
丁酉八月初五日申時。上御尊賢閣。左副承旨入侍時。左副承旨鄭民始。假注書林雲喆。記注官金鳳顯。記事官金勉柱。以次進伏訖。上命書傳敎曰。筵中親承下敎。況當十分愼擇之時。今日所謂武藝別監之望。見之可駭。五千軍兵。果無勝於此十數望之至疲至殘者乎。實非素知於訓將者。事面紀綱。俱極寒心。訓將當處分。而但以訓將之心。似不若此。必是中營不精抄擇之致。訓鍊中軍李敬懋。爲先拿問正罪。該營應有該掌之執事。罪狀萬萬痛駭。令兵曹嚴棍。上曰。李敬懋卽爲拿囚。仍卽捧供事。分付。上命退。諸臣以次退出。
정조 1년
丁酉八月初五日酉時。上御尊賢閣。左副承旨入侍時。左副承旨鄭民始。假注書李兢淵。記注官金鳳顯。記事官金勉柱。以次進伏訖。上命書傳敎曰。明日還御時。內各殿許多內侍宮人。所騎馬匹責立之際。必多紛挐。當廉察該寺。以此知悉。所犯差備所屬。毋論大小執頉。隨卽草記事。豫爲嚴飭。從前熟知其此弊。決無不作弊之事。明日該寺。雖一張草記。不爲入啓。其所處分。不可以大臣衙門而曲恕。亦令以此另飭。又命書傳敎曰。非受敎定式云。此後乘輦處所。以仁政門定式。自熙政堂動駕。則亦依古例。以協陽門爲乘輦處所事。分付該曹。該房亦爲知悉。又命書傳敎曰。年少新進。而昨日玉堂入侍。命讀經書。而許多無吐之編。如多方之詰屈。而不錯本吐。極爲可嘉。假注書林雲喆。紙筆墨特爲賜給。以示激勸之意。上曰。都承旨入侍。賤臣承命召入。行都承旨洪國榮進前。上曰。院隷果已決棍乎。國榮曰。俄已棍治矣。上曰。武藝別監。中營果抄擇云乎。國榮曰。姑未的知矣。上曰。兵曹入直堂上入侍。賤臣承命召入。兵曹參知李秉模進前。上曰。武藝別監望。更爲擬來乎。秉模曰。俄已入來。故送于政院矣。上曰。李繼興。自前罪犯不細。而今又有可駭之事。故見方捉來。而此不必傳敎。自兵曹決棍二十度後。放送。可也。仍命秉模先退。上曰。興化西挾門仍留事。分付。賤臣承命出傳。國榮民始讀奏公事訖。上命退。諸臣以次出。
정조 1년
行都承旨洪國榮藥院直。左承旨李亨逵坐。右承旨李義翊坐直。左副承旨鄭民始坐直。右副承旨徐有防坐。同副承旨李敬養坐。注書二員未差。假注書李兢淵藥院直林雲喆仕直。事變假注書張至顯仕。
정조 1년
惠慶宮。政院玉堂口傳問安。答曰。知道。
정조 1년
李義翊。以弘文館言啓曰。本館下番修撰臣林蓍喆。以孝明殿神主出納大祝。今日晝仕出去之意。敢啓。傳曰。知道。
정조 1년
李敬養。以戶曹言啓曰。昌德宮昌慶宮修理。依書下件記擧行。纔已畢役而窓壁之不至大段渝破。可以補空處補空修改處所中。或有全然破傷。不可仍置者。雖是書下之外。一體從約修理後。別單中同爲書入之意。敢啓。傳曰。知道。
정조 1년
鄭民始。以訓鍊都監言啓曰。今此昌德宮還御後。內外各處入直將官軍兵。當爲移入於時御所矣。興化門軍一百名。把摠哨官率領。移入於金虎門。元內入軍一百名。哨官率領。移入於弘化門。崇義門。局出身四十五人。局別將率領。移入於永肅門。東營軍五十名。哨官率領。移入於集春營。西營軍五十名。哨官率領。移入於廣智營。北一營馬軍五十名。哨官率領。移入於南營新營。七色軍四十名。堂上將官及把摠率領。移入於北營。而巡邏等事。依前擧行之意。敢啓。傳曰。知道。
정조 1년
又以訓鍊都監言啓曰。昌德宮宮墻外別巡邏牌將一員。邏卒十名。每於本局日次。別定警巡矣。還御後。依例撤罷之意。敢啓。傳曰。知道。
정조 1년
又以左邊捕盜廳言啓曰。慶熙宮移御後。昌德宮墻外。別定軍官軍士。每夜巡邏矣。今已還御昌德宮。墻外別巡邏。今日爲始撤罷之意。敢啓。傳曰。知道。
정조 1년
又以右邊捕盜廳言啓曰。慶熙宮移御後。昌德宮墻外。別定軍官軍士。每夜巡邏矣。今已還御。自今日爲始。昌德宮墻外別巡邏。撤罷之意。敢啓。傳曰。知道。
정조 1년
又以禁衛營言啓曰。因兵曹草記。慶熙宮墻外三軍門別巡邏。達夜巡邏事。允下矣。本營牌將一員。邏卒十名。每於日次嚴飭定送。各別警巡之意。敢啓。傳曰。知道。
정조 1년
又以御營廳言啓曰。因兵曹草記。慶熙宮墻外三軍門別巡邏。達夜巡邏事。允下矣。本廳牌將一員。邏卒十名。每於日次。嚴飭定送。各別巡警之意。敢啓。傳曰。知道。
정조 1년
丁酉八月初六日寅時。上御尊賢閣。都承旨入侍時。行都承旨洪國榮。假注書李兢淵。記事官徐龍輔金勉柱。以次進伏訖。國榮曰。夜間聖體。若何。上曰。一樣矣。上曰。今日則雨意快晴乎。國榮曰。自曉快霽矣。上曰。今當還御。撫念昔日。心懷難抑矣。國榮曰。伏想殿下羹墻之慕。安得不然乎。上曰。如非今番變怪。則明年孝明殿附太廟後。始可以還御。豈如是急遽爲之乎。實爲可痛矣。國榮曰。罪人尙未斯得。不勝憤惋矣。上曰。孝明殿親祭後。仍爲動駕。時刻以次入之。仍命退。諸臣以次出。
정조 1년
丁酉八月初六日寅時。上詣孝明殿。親行告動駕祭。仍行昌德宮。還御擧動入侍時。行都承旨洪國榮。左承旨李亨逵。右承旨李義翊。左副承旨鄭民始。右副承旨徐有防。同副承旨李敬養。假注書李兢淵林雲喆。記事官徐龍輔金勉柱。以次侍立。上具白布裹翼善冠白布圓領袍白布裹烏犀帶。乘輿出興泰門。詣齋室。具練縗服。入就孝明殿板位。贊禮啓請俯伏哭。上俯伏哭。在位者皆俯伏哭。贊禮啓請止哭興四拜。上止哭。在位者皆止哭。上興四拜。詣盥洗位盥手。陞自東階。詣尊所西向立。近侍酌酒訖。上詣香案前。北向跪。三上香獻酌。贊禮啓請俯伏興少退跪。上俯伏興少退跪。大祝東向讀祝訖。贊禮啓請俯伏興降復位。上俯伏興降復位。贊禮啓請俯伏哭。上俯伏哭。在位者皆俯伏哭。贊禮啓請止哭興四拜。上止哭。在位者皆止哭。上興四拜訖。大祝納練主。上詣望燎位。北向立。大祝奉祝燎於坎。贊禮告禮畢。上還入齋室。上具白布裹翼善冠白布圓領袍白布裹烏犀帶。乘輿至崇政門外。降輿乘輦。上曰。孝明殿奉安祭禮畢後。王大妃殿出宮時刻卽爲入之事。傳于陪從承旨。宮人騎馬。自廣達門至明政門勿禁事。分付。上出興化門。詣昌德宮。入敦化門。至進善門外璿源殿望見處。上降輦。步過前路。仍卽乘輿入協陽門。諸臣以次退出。
정조 1년
丁酉八月初六日午時。上詣徽寧殿展拜。仍行孝明殿。神輦祗迎入侍時。行都承旨洪國榮。左承旨李亨逵。右承旨李義翊。左副承旨鄭民始。右副承旨徐有防。同副承旨李敬養。假注書李兢淵林雲喆。記事官徐龍輔金勉柱。以次侍立。上具白布裹翼善冠白布圓領袍。布裹烏犀帶。乘輿出涵仁亭。詣徽寧殿展拜訖。仍詣明政門外幕次。上曰。孝明殿神輦離次後。次次馳報事申飭。神輦先上。到紅馬木後。卽爲知奏。賤臣承命出傳。上入小次。具練縗服出祇迎神輦後。上曰。明政門鋪陳。不爲待令。典設提調推考。出駕前下敎上詣孝明殿。奉審殿內訖。仍行酌獻禮。上就板位。贊禮啓請俯伏哭。上俯伏哭。在位者皆俯伏哭。贊禮啓請止哭興四拜。上止哭。在位者皆止哭。上興四拜。詣盥洗位盥手。陞自東階。詣尊所西向立。近侍酌酒訖。上詣香案前。北向跪。三上香獻酌。贊禮啓請俯伏興少退跪。上俯伏興少退跪。大祝東向讀祝訖。贊禮啓請俯伏興降復位。上俯伏興降復位。贊禮啓請俯伏哭。上俯伏哭在位者皆俯伏哭。贊禮啓請止哭興四拜。上止哭。在位者皆止哭。上興四拜訖。大祝納練主。上詣望燎位北向立。大祝奉祝燎於坎。贊禮告禮畢。上詣齋室。具白布裹翼善冠白布圓領袍白布裹烏犀帶。乘輿詣明政門外幕次。上曰。宣傳官一員馳詣上闕。王大妃殿出宮後。惠慶宮卽爲出宮之意。傳于陪從分春坊。上曰。王大妃殿。先上到紅馬木後。卽爲知奏。上入小次。少選。還詣幕次祇迎王大妃殿後。上曰。惠慶宮出宮與否。遣近仗軍一名。卽爲知奏。上曰。軍兵食隊乎。兵判知入。徽之承命還奏曰。姑未食隊云矣。上曰。替番食隊事分付。國榮奏曰。俄者宣傳官誤爲傳命。以中宮殿先爲出宮之意傳之。則分承旨據理不聽。得免顚錯之失云。分承旨則可謂得體。而宣傳官則莫重傳命。不能詳審。極爲駭然矣。上曰。宣傳官誰也。卽爲召入。宣傳官金駿岳進前。上曰。汝何不詳審於傳命之際。而有此誤傳之擧乎。駿岳曰。小臣馳往傳命之際。落馬重傷。精神昏錯。故果誤爲傳命。不勝惶恐矣。上曰。此等傳命。何敢如是謬錯乎。速爲退去。上曰。惠慶宮還御時。左承旨進去陪從。此後分承旨差出。出榻敎徽之奏曰。內將張志謙宿病猝發。勢難察任。今姑立代出送。何如。上曰。出送可也。上祗迎惠慶宮後。上曰。儀仗軍所着服色。本來各異。而今則無所區別。有違規例。一軍色郞廳推考。出榻敎上曰。王大妃殿侍衛。先上除標信解嚴。可也。上乘輿入協陽門還內。諸臣以次退出。
정조 1년
丁酉八月初六日酉時。上御誠正閣。藥房副提調持湯劑入侍時。副提調洪國榮。假注書李兢淵。記事官徐龍輔金勉柱。醫官慶絢。以次進伏訖。絢奉進湯劑。上進御。上曰。禁營軍兵之直所。已爲分排乎。國榮曰。看審形便後。當稟定矣。上曰。宿衛之責。專委於卿。從便消詳。俾無疎虞之患。可也。國榮讀奏公事訖。上命退。諸臣以次出。
정조 1년
行都承旨洪國榮藥院直。左承旨李亨逵坐直。右承旨李義翊坐。左副承旨鄭民始坐。右副承旨徐有防坐直。同副承旨李敬養坐。注書二員未差。假注書李兢淵藥院直李宗燮仕直。事變假注書張至顯仕。
정조 1년
大殿王大妃殿惠慶宮中宮殿還御後。翌日政院玉堂口傳問安。答曰。知道。
정조 1년
藥房都提調鄭存謙。提調具允鈺。右副承旨徐有防啓曰。昨日勞動之餘。伏未審聖體。若何。王大妃殿氣候。何如。惠慶宮氣候。何如。中宮殿氣候。何如。伏想移御之後。聖懷冞切哀慕。臣等不任區區憂慮。敢來問安。答曰。知道。慈候一樣。待下敎日入侍。宜矣。
정조 1년
鄭民始。以都摠府言啓曰。今日入直內三廳武兼禁軍及軍兵等中日習射。請出標信。答曰。知道。
정조 1년
傳于鄭民始曰。騎馬三匹立之。史官一員待命。
정조 1년
傳于李敬養曰。注書何時奉命。而尙不入來。當該史官汰去。他史官卽爲奉審以來。
정조 1년
以文臣製述取稟。傳于李義翊曰。十三日爲之。
정조 1년
假注書望。林雲喆汰去代。李宗燮爲假注書。
정조 1년
李義翊。以吏曹言啓曰。英陵參奉朴孫慶呈狀內。身病甚重。勢難察任云。泰陵參奉李師炳。除授後過限未肅拜。竝依例改差。何如。
정조 1년
大司憲鄭昌順。大司諫趙英鎭。執義任觀周。司諫安聖彬。應敎李在學。持平鄭淵淳。獻納沈豐之。校理洪明浩。副校理鄭宇淳。正言李夔兪岳柱。修撰尹尙東林蓍喆啓曰。和緩與厚謙前後聲討。已盡其窮凶極惡之罪。凡在血氣之倫者。莫不切齒痛心。而其內外相應。排布經營。潛售凶圖。危逼聖躬者。莫非和緩之爲窩主。而厚謙雖命置法。和緩爵號自如。尙逭王章。輿情憤鬱。久而益激。請和緩爲先削去其號。依律處斷。再昨冬國家安危之機。至今追思。尙覺懍然。苟有體國大臣。則雖非上敎。固當直請聽政。而伊時首相韓翼謩。徒畏麟賊之氣熖。罔念國勢之岌業。不體上敎。徒事彌縫。使宗國大計。幾致難言之境。論其負犯至爲深重。則向者近地移配。已失太寬。況可以全釋乎。雖以悶旱之聖意。有此收殺之敎。而乍允旋收。有咈輿情。請還寢遠竄罪人韓翼謩。金吾草記勿施之命。仍施遠竄之典。金相福以天生妖邪之性。具萬古宵小之行。斷其平生。直一鳳漢之影子。蝨附狐媚之態。人不忍正視。趨勢射利之跡。世自有公案。鳳漢之勢掀天。而相福爲其狎客士死。鳳漢之眼無君。而相福爲其腹心爪牙。指忠爲逆。指逆爲忠。視士類如復私讎。直與麟謙恒簡輩。腸肚相連。打成一團。其居相職也。薦剡取捨。先承鳳漢之風旨。又聽麟謙之指揮。使賊勢鴟張。凶謀益肆者。皆相福之所贊助。而再昨冬相臣疏出之後。安置罪人宋瑩中深文之說。稱以所見無異同。麟漢不必知之說。謂以語脈不如此。至於命讀睿章之時。敢請中間傳說之査問。致有中官拿鞫之聖敎。雖其成命還寢。而相福之包藏禍心。昭然難掩。日前傳敎中焦燥懍然之敎。殆臣子之所不忍聞者也。相福之爲逆黨而護之釀之。使殿下至於此境者。已是相福之極罪也。斷案也。安有如此之罪。而終得幸免者乎。若雲賊之妖惡。亦出於相福之釀成。以雲招中疏草一本。送于領府事云云觀之。其爛漫和應。的然可知。逆雲旣已伏誅。而相福獨爲安然者。揆以王章。寧有是理。今以筵話傳說。論相福之罪者。眞是緦功之察耳。麟謙雲諸賊。亘古所無之惡逆。而拘於平法之新令。孥戮之典。不得快施。神人之憤。已無可言。況相福本以洪家之人。與此三賊。凶謀祕計。無不參涉。則凡厥罪犯。至爲叵測。移配近地。已失太寬。連請遠竄。猶是輕典。而乍允旋收。遽有全釋之命。末後處分。只施放歸之典。殿下雖以好生之德。欲推解網之仁。而三尺終難撓屈。輿情去而愈激。請放歸田里罪人金相福爲先極邊遠竄。答曰。不允。
정조 1년
大司憲鄭昌順。大司諫趙英鎭。執義任觀周。司諫安聖彬。持平鄭淵淳。獻納沈豐之。正言李夔兪岳柱啓曰。今番獄事。商格善海之書札中。凶言悖說。實是亘古所無之逆節。而趾海纘海之爛漫同情。渠旣自服。則今此酌處之命。實爲失刑之大者。請楸子島荐棘罪人趾海。濟州牧荐棘罪人纘海。更令王府設鞫嚴問。快施當律。敬彬成運之與若淵相簡爛漫綢繆之狀。旣已畢露於諸賊招辭中。而抵賴不服。未施當律。揆以王法。失之太寬。請薪島定配罪人敬彬。熊川縣定配罪人成運。亟令王府更爲設鞫得情。象厚之宗廈復出之說。旣已面質見屈。則難免自做之歸。況渠以養厚之兄。同惡相濟。則以此以彼。決不可放歸而止。請還寢象厚放歸田里之命。仍施絶島定配之典。洪樂任所處之地顧何如而交結凶徒。敢以溫室樹等語。爛漫酬酢於逆雲。綢繆往來於賊謙。名出凶招。非止一再。其在獄體。決不可不嚴覈得情。請洪樂任亟命王府設鞫嚴問。噫嘻。痛矣。龜柱之罪。可勝誅哉。顧其地處。何如。恩造何如而不思報效之道。恣其濫猾之性。雖以壬辰疏中語言之。渠若有一分嚴畏儲君之心。豈敢肆然以自內酬酢。登諸章奏。陳之於先大王之前乎。臣等於筵敎中。若有俯詢。其將何辭仰對之諭。讀之未半。不覺心寒而骨冷。惟彼鳳漢罔赦之罪。國人所共憤。則秉義聲討。宜乎正大。亦何患無辭。而始也締結厚賊。暗逞私憾。終焉慫慂乃叔。恐動天聽。以至於半夜扈衛。幾累先大王聖德。固已萬萬駭痛。而此猶不足。又敢以某年罔極不忍聞之說。恣意筆之於書。以慼我殿下之心。噫嘻。是可忍也。孰不可忍也。大抵龜柱之罪。一則不憚儲君。一則幾累聖德。一則語犯莫重。有一於此。人臣極罪。況兼此數者乎。洞諭昭布。輿情咸激。揆以國法。不可以戚屬。有所容貸。請黑山島定配罪人金龜柱。依律處斷。啓能之覆載難容之罪。已發於諫長及諸臺之啓。而其麤狂悖戾之習。陰譎闔捭之狀。在渠猶屬薄物細故。陰樹逆種。密傳凶論。慫慂簡恒而爲渠羽翼。糾結厚麟而自作窩主。待國洞執命之日。擬占台府。當李潭秉銓之時。把弄朝權。千罪萬惡。指不勝屈。而若其最驚心而尤痛骨者。流入醴酒之說。肆然脅持。指授大北之論。百計嘗試。甚至於倡爲追崇之說。恐勤儕流。則凶肚逆腸。有浮於師興。沮遏代理之逆。皆其部曲。則亂本凶圖。殆甚於耇輝綢繆之跡。樂禍之心。不待起舞而彰露無餘。有一於此。在法當誅。況今日之逆莫劇於厚麟。而厚麟之根柢源委。卽是啓能。則啓能之惡逆。已是國人之所共憤。而處分之下。如有一毫顧忌之心。則以荐棘罪人而乃敢率入親屬乎。平日無君跋扈之罪。卽此一事而亦可見矣。此等凶悖之類。決不可島棘而止。以生意外之變。請大靜縣荐棘罪人啓能依律處斷。宋瑩中。賦性奸猾。附麗凶逆。爲麟漢所卵育。而欲爲一死之心。世所共知。及當代聽之日。麟賊三不必知之說。苟有一分秉彝之心者。孰不扼腕駭憤。必欲食肉寢皮。而噫彼瑩中。獨何心腸。身爲憲長。咫尺筵席。以未詳知三字。陰護之不足。肆然以深文等說。及斥秉義之章。遣辭陰譎。指意叵測。卽此一節。於渠已爲斷案。於乎先大王以日月之明。俯燭其奸狀。至以萬萬能譎爲敎。則舍命護逆之惡。已著於當日而無餘矣。其在嚴懲討之義。不可安置而止。請薪智島安置罪人宋瑩中荐棘。金相翊。戚聯禁臠。內倚幼子之勢。夤緣私逕。陰護䲷獍之徒。許心麟賊。托婚簡逆。密密綢繆。暗暗煽動之狀。已莫逃於淵鑑之下。而況且附麗啓能。稱以鶴南。嘯聚桂黨。自作主壁。譸張內外之跡。圖占日後之計。極其叵測。萬萬陰慘。當此懲亂討凶之日。如此奸譎之類。不可島配而止。請智島定配罪人金相翊荐棘。答曰。不允。
정조 1년
持平鄭淵淳啓曰。妖宦壽賢之締結一種嗜利之凶徒。爛漫和通之狀。渠旣明白納招。則豈可一日客貸於覆載之間乎。今此酌處之命。雖出於好生之德意。而三尺至嚴。不可島縣爲奴而止。請大靜縣爲奴罪人金壽賢。依律處斷。爲奴罪人河翼龍金重得等。敢以罔測之說。做作眞諺之書。暗投宮禁之中。欲售危逼之計。究其所爲。萬萬窮凶。決不可一刻容貸於覆載之間。請爲奴罪人河翼龍金重得。亟命王府設鞫得情。快正王法。錫達以厚賊之父。尙今偃息於覆載之間者。輿情已極齊憤。而況且犯贓之數。死有餘罪。以此以彼。決不可杖配而止。請梁山郡定配罪人錫達。依律處斷。金漢耆辛卯二月之事。雖出於其姪之慫慂指使。而罪大乘間。跡涉同情。幾乎貽累於先大王聖德。日昨備忘。仰認分析之意。而揆以國法。有難曲貸。請削黜罪人金漢耆。亟施竄配之典。竄配罪人金載順。附麗諸逆。受人指點久矣。當此新化之後。宜思改革之道。而今其一疏。敢以扶抑彼此之意。欲售漫漶義理之計。斯當嚴討懲後之日。如此嘗試凶論之類。不可薄竄而止。請海南縣竄配罪人金載順。亟令王府設鞫嚴問。李潭以一種麤厲之氣。稟萬古陰黠之性。跡其平生。惟利是趨。若論厚賊之死黨。潭實爲魁。締結凶逆。濁亂一世。求之往牒。莫潭若也。不幸顯戮未加。陰誅先及。致令死於牖下。國人之憤痛。至今益激。若其罪惡。前後三司諸臣。臚列無餘。而擧其大體而言之。以厚謙之血黨。南絳老李迪輔劾之於前。以啓能之私人。李義翊鄭一祥論之於後。若使潭生存於覆載之間。則養厚泰淵之律。渠焉得獨逭乎。今當化理淸明之日。如此大奸巨慝。不可以旣骨而置而不論。向來追削之請。終靳兪音。雖出於寬貸之聖意。此不嚴懲。無以戢凶徒而勵末俗矣。請故判書李潭亟施追削之典。洪達洙干連逆家。薄竄旋宥。則不思懲畏。愈蓄不逞之心。創出妖言。誑惑閭里。究厥情狀。怨國之跡。煽禍之計。昭不可掩。此必有窩窟譸張之致。若不鉤覈得情。快施當律。則其何折姦萌而杜禍源哉。決不可歸之於尋常造言之科。而有所容貸。請遠配罪人洪達洙。亟令王府更加嚴鞫。依律處斷。聖中之罪。可勝誅哉。包藏禍心。主張凶論。敢托不敢言之地。倡出不忍聞之說。作爲窩主。慫慂徒黨。故徐有臣朴宗甲李義駿輩。從而和之。交口讚引。噫嘻。痛矣。先大王朝十三年不着帽。而始仕於殿下。欲展蘊抱之說。尤極萬萬凶慘。且莫重義理。倚托怪鬼輩。欲售疑亂之計者。究厥心腸。與德師載翰一串貫來者也。不仕於先大王朝者。卽先大王之逆臣。先大王之逆臣。卽殿下之逆臣。豈可一刻容息於覆載之間。而處分止於薄竄。則其窮凶情節。無以嚴覈。請遠竄罪人聖中。亟令王府設鞫嚴問。期於得情。快正王法。有臣宗甲義駿。和應聖中叵測之說。推詡薦引。看作奇貨。敢於書筵出入之時。肆然迭奏。噫嘻。痛矣。聖中之主張凶論。罪不容誅。而此輩之同一心腸。尤極痛惋。究厥罪犯。與聖中豈可異同。疑亂大義。欲售媒寵之計者。腸肚相連。情跡難掩。而只緣筵席語祕。尙未聲討。使凶徒無所懲畏。國法久而未伸。輿情已極憤惋。到今日記旣播之後。如此負犯之至重者。不可一刻容貸。而削版放逐之律。不足以懲其罪犯。請削版罪人有臣宗甲義駿等。亟令王府設鞫嚴問。依律處斷。乙未五月文科原榜。多是賊邊之徒。陰藉汲引之力。冒占科名。固已駭憤。而至囑凶魁。互相恐動。敢以欲起科獄等說。危逼我聖上者。究厥罪狀。萬戮猶輕。特以我殿下山藪之量。不下指名之敎。故輿情雖切而憑覈無路。天網高懸而凶徒猶漏。今於諫疏之發。旣有指的之論。則豈可削其榜而止哉。請鄭克煥宋翼彦宋載中李鎭常吳載翰金載器趙德潤洪時溥李心淵朴相集李商進復一等已物故外。設鞫嚴問。快施當律。答曰。不允。
정조 1년
正言李夔啓曰。大靜縣爲奴罪人金壽賢。以幺麽宦寺。交結士夫。終爲凶賊之根柢。而況其窮凶極惡之語。敢欲潛售亂逆之心。究厥罪惡。萬戮猶輕。情節未盡究覈。輿情莫不憤惋。請大靜縣爲奴罪人金壽賢。更令王府設鞫嚴問。依律處斷。旌義縣荐棘罪人泰淵。本以凶猾之性。素蓄跋扈之志。交結厚賊麟漢。作爲心腹爪牙。身帶將兵之任。晝夜出沒於厚賊麟漢之家。蹤跡陰祕。爲世指目。以今若淵。敢售護逆之計觀之。其於平日稔受泰淵之慫慂。故陰護麟漢。卽曲爲泰淵之地。當此厚賊麟漢置法之後。其陰謀綢繆之狀。尤不可不究覈。施以當律。請旌義縣荐棘罪人泰淵。亟令王府設鞫。嚴問得情。快正王法。爲奴罪人河翼龍金重得等。做出叵測之說。作爲眞諺之書。潛投深嚴之地。欲售危逼之計。究厥情狀。亘古所無。決不可一刻容貸於覆載之間。請爲奴罪人河翼龍金重得。亟令王府設鞫得情。快正王法。李弘濟。地旣卑微。跡又閃倏。蝨附逆邊。甘作嚆矢。暗地糾結。亦一成運。而敢懷欺世之計。投進一疏。欲掩其跡。究厥所以。尤極巧惡。當此鋤治凶黨之日。窮凶情節。不卽盤問。直爲發配。揆以王章。失之太寬。請海南縣定配罪人李弘濟。亟令王府設鞫嚴問。竄配罪人金載順。性本妖邪。濟以附麗。及當新化之後。尙逭黨與之誅。一世之駭憤。十手之指點久矣。今其一疏。不思革面之圖。敢懷護逆之心。細究全篇。隱然有扶抑之意。必欲售漫漶之計。當此嚴懲討鋤亂逆之日。此等背陽面陰。嘗試凶論之類。不可薄竄而止。請海南縣竄配罪人金載順。亟令王府設鞫嚴問。慶興府安置罪人睦祖煥。旣以出入逆家納招。則論其負犯。固不可輕易量移。放逐罪人鄭遠達。雖是狂易。旣爲逆謙之至親。放逐罪人李俊永。是養厚之狎客。與李鎭常竝稱。珍島郡定配罪人閔百奮。乃恒簡之親屬與賊徒交密。此俱不可全然放釋。請亟收安置罪人睦祖煥量移之命。及放逐罪人鄭遠達李俊永。島配罪人閔百奮放釋之命。以嚴隄防。機張縣竄逐罪人朴宗岳。旣以左右麟謙。親密養泰。被論竄屛。則其在嚴防之道。亦不可輕易放釋。請寢竄逐罪人朴宗岳放釋之命。朴宗集之罪。可勝誅哉。筵席記史。關係甚重。雖尋常說話。惟當書之惟謹。而況伊日上下酬酢。所關何等重大。乃敢惟意刪去。全沒事實。麟賊不道之說。不但不書。先大王懇惻之敎。亦不載錄。屢度詢問之下。初以不得聞彌縫。及承改修之命。又以不敢强書抵賴者。究厥心腸。直一麟賊之影子也。其終始漫漶。曲護凶逆之狀。綻露無餘。當此鋤治黨與之日。此等凶孽。不可以人微官卑。但施屛裔而止。請寶城郡屛裔罪人朴宗集。爲先絶島安置。噫嘻。痛矣。聖中有臣宗甲義駿等罪犯。尙何言哉。倡邪說而作爲窩窟。結凶徒而交相吹噓。暗地綢繆。設計妖凶。敢欲疑亂於莫重之義理。至以十三年不着帽說。肆然陳奏於筵席。究厥腸肚。實與德師載翰等一串貫來者也。噫。彼諸賊。旣皆伏法。則顧此群兇。獨可容貸耶。情迹旣露。負犯至重。決不可一刻容貸。而薄施竄逐。大失王章。竊恐亂賊無所懲畏。輿情無所得洩。請遠竄罪人聖中。放逐罪人有臣宗甲義駿等竝令王府設鞫嚴問。期於得情。快正王法。乙未五月庭試榜事。尙何言哉。第緣兇徒科場之用奸。至有聖上受困之敎。奉讀未半。不覺其骨顫而膽掉也。伊時用奸之主試。今皆物故。負犯如此。而尙未一番究覈。神人之憤。容有極哉。榜中之一種醜類。以其憑覈之無路。尙稽邦憲之亟加。輿情憤惋。久而益激。噫。魑魅鬼蜮。嘯聚糾結。互相吹噓。暗地和應。至發其恐動危逼之計。自干於窮凶極惡之罪。夷考往牒。豈有如此等兇徒也哉。究厥罪狀。萬戮猶輕。決不可只削其榜而止。請鄭克煥宋翼彦宋載中李鎭常吳翰源金載器趙德潤洪時溥李心淵朴相集李商進復一等十二人。已物故外。亟令嚴鞫。快施當律。答曰。不允。
정조 1년
丁酉八月初七日辰時。上御誠正閣。都承旨入侍時。行都承旨洪國榮。假注書李兢淵。記事官徐龍翰金勉柱。以次進伏訖。國榮曰。夜間聖體。若何。上曰。一樣矣。上曰。卿之直所亦安穩乎。國榮曰。安穩矣。國榮讀奏公事訖。上曰。再昨雖闕次對。而十日之前。不必進定乎。國榮曰。姑無時急稟定之事。十日亦不遠。似不必進定矣。上曰。然矣。國榮曰。內殿修理亦無未盡處乎。上曰。門戶及墻垣。尙有修改處。而此則徐將爲之矣。上曰。當國家創業之初。營建此闕。而見其排置制度。有非後世之可及。此足以仰想聖祖宏遠之謨也。國榮曰。聖祖之創立宏遠。誠如聖敎。非但宮闕爲然。經國之良法。垂裕之嘉謨。莫非後嗣王繼述者也。伏願殿下。以肯堂肯構之思。益加睿念於繼志述事之道焉。上曰。卿言好矣。仍命退。諸臣以次出。
정조 1년
丁酉八月初七日未時。上御誠正閣。藥房副提調持湯劑入侍時。副提調洪國榮。假注書李兢淵。記事官徐龍輔金勉柱。醫官慶絢。以次進伏訖。絢奉進湯劑。上進御。上曰。向日宮中之盜。尙未捕捉。捕廳事豈不可駭乎。國榮曰。訓將則多般譏察。果有殊常之人。故方捕治。而姑未得端緖云矣。上曰。右捕將尙無捕得者云乎。國榮曰。姑無所聞矣。上曰。左副承旨入侍。賤臣承命召入。左副承旨鄭民始進前。上命書傳敎曰。盜入大內。至於移御。則尙今不得捉得。豈其歇看而然耶。此賊不捉。何以爲國。左捕將多兼重任之中。尙此盡心。譏捕之道。靡不容極。欲得眞贓。方捕治殊常之人云。而右捕廳則所謂大將。專意者只此任。而一味恬嬉。無意動念。雖依例盤詰之事。亦皆擔却。寂無聞焉。良極駭然。當該捕將李柱國罷職。左捕將張志恒。亦不可無飭。從重推考。又命書傳敎曰。捕將重任。不可暫曠。自以輔國。身爲武將。更何敢謀避。此時宜付熟手。知事具善復。捕將除授。卽爲牌招。使之刻期跟捕。仍命副提調先退。上曰。藥房提調入侍。賤臣承命召入藥房捉調具允鈺進前。上曰。今番修理之役。工判多勞矣。上曰。修理有何未盡處乎。允鈺曰。今則幾盡爲之。而有月廊數十間頹毁處。不可不急時修改矣。上曰。從略修改。可也。允鈺曰。開泰門今方修改。仍舊基更立乎。上曰。依前修改。而此則從速爲之。好矣。上謂民始曰。文臣製述未分館者。亦赴試乎。民始曰。雖未分館。製述則見之云矣。上命退。諸臣以次出。
정조 1년
丁酉八月初七日酉時。上御尊賢閣。都承旨入侍時。行都承旨洪國榮。假注書李兢淵。記事官徐龍輔金勉柱。以次進伏訖。上曰。左捕廳跟捕者果何如云乎。國榮曰。頗有端緖云矣。上曰。盜入大內。而終不得捕捉。則國何以爲國乎。此非細故矣。國榮曰。然矣。而豈有罪犯之如此。而終不被捉之理乎。第此等大賊。似難刻期捕得矣。上曰。右捕將之一味恬嬉。終不惕念。殊可駭也。國榮曰。飭敎之後。捕將必動念矣。國榮讀奏公事訖。上命退。諸臣以次出。
정조 1년
行都承旨洪國榮藥院直。左承旨李亨逵坐。右承旨李義翊坐。左副承旨鄭民始坐。右副承旨徐有防坐直。同副承旨李敬養坐直。注書二員未差。假注書李兢淵藥院直李宗燮仕直。事變假注書張至顯仕。
정조 1년
藥房都提調鄭存謙。提調具允鈺。右承旨李義翊啓曰。伏未審夜間。聖體。若何。今日臣等率諸御醫。趁早入診。詳察聖候爲宜。王大妃殿氣候。何如。惠慶宮氣候。何如。臣等不任區區憂慮。敢來問安。竝此。仰稟。答曰。知道。慈候安寧。下敎日入侍宜矣。
정조 1년
傳于李亨逵曰。戶工房承旨入侍。
정조 1년
傳于李義翊曰。今已涼生。常參經筵取稟。依例入之。
정조 1년
傳于李義翊曰。明日晝講爲之。
정조 1년
兵曹口傳政事。副司直李衍祥。
정조 1년
傳于徐有防曰。副提調持加減心腎湯。入侍。
정조 1년
傳于李敬養曰。別監林義培。不知莫重下敎。只知中官。而其罪惡非今斯今。令兵曹決棍七度。
정조 1년
咸鏡監司趙重晦狀啓。德源社浦里李再恒等渰死囕死事。傳于徐有防曰。令本道恤典擧行。
정조 1년
徐有防。以禮曹言啓曰。丁丑年孝昭殿陪祭處所考稟事。命下矣。取考丁丑年謄錄。則兼禮曹判書李益炡啓稟。以爲在前國恤時。魂殿以文政殿爲之。則陪祭百官班。在景化門內。而今則徽寧殿相近。孝昭殿陪祭哭班。以明政殿南庭爲之。徽寧殿陪祭哭班。以景化門外爲之乎。上曰。所重在焉。何可以徽寧殿之相近爲拘乎。孝昭殿哭班。依前以景化門內爲之。徽寧殿哭班。以景化門外爲之。可也。其時下敎如此。敢啓。答曰。知道。
정조 1년
徐有防。以訓鍊都監言啓曰。因兵曹草記。還御後。慶熙宮墻外三軍門別巡邏。達夜巡邏事。允下矣。牌將一員。邏卒十名。本局日次。別定警巡之意。敢啓。答曰。知道。
정조 1년
鄭民始。以都摠府言啓曰。副摠管徐有慶。以刑曹參判。本曹坐起。晝仕出去。而逐日赴坐。煩稟未安。入番間除草記往來之意。敢啓。答曰。知道。
정조 1년
李敬養。以兵曹言啓曰。依傳敢。別監林義培決棍七度之意。敢啓。答曰。知道。
정조 1년
徐有防。以奉常寺都提調言啓曰。東籍親耕田所種皮黍。今八月初十日間。當爲成熟之意。敢啓。答曰。知道。
정조 1년
徐有防。以義禁府言啓曰。典牲直長金寧。亟施屛裔之典事。承傳啓下矣。金寧慶尙道泗川縣屛裔。而以承傳內辭意。具罪目依例發遣府羅將。押送配所。何如。傳曰。允。
정조 1년
徐有防。以義禁府言啓曰。工曹參議金相戊削去仕版。放逐田里事。承傳啓下矣。金相戊依承傳放逐田里之意。敢啓。答曰。知道。
정조 1년
李亨逵。以義禁府言啓曰。濟州牧定配罪人纘海。依臺啓嚴加荐棘事。命下矣。依例發遣府都事。與地方官眼同。嚴加荐棘之意。敢啓。答曰。知道。
정조 1년
李義翊。以忠勳府言啓曰。本府書寫忠義衛李應曄瓜代。忠義衛李檍差下。依例以假郞廳稱號。何如。傳曰。允。
정조 1년
大司憲鄭昌順。大司諫趙英鎭。執義任觀周。司諫安聖彬。應敎李在學。持平鄭淵淳。獻納沈豐之。校理洪明浩。副校理鄭宇淳。正言李夔。正言兪岳柱。修撰尹尙東。修撰林蓍喆啓曰。和緩與厚謙。前後聲討。已盡其窮凶極惡之罪。凡在血氣之倫者。莫不切齒痛心。而其內外相應。排布經營。潛售凶圖。危逼聖躬者。莫非和緩之爲窩主。而厚謙雖命置法。和緩爵號自如。尙逭王章。輿情憤鬱。久而益激。請和緩爲先削去其號。依律處斷。再昨冬國家安危之機。至今追思。尙覺懍然。苟有體國。大臣則雖非上敎。固當直請聽政。而伊時首相韓翼謩。徒畏麟賊之氣熖。罔念國勢之岌業。不體上敎。徒事彌縫。使宗國大計。幾致難言之境。論其負犯。至爲深重。則向者近地移配。已失太寬。況可以全釋乎。雖以悶旱之聖意。有此收殺之敎。而乍允旋收。有咈輿情。請還寢遠竄罪人韓翼謩。金吾草記勿施之命。仍施遠竄之典。金相福以天生妖邪之性。具萬古宵小之行。斷其平生。直一鳳漢之影子。蝨附狐媚之態。人不忍正視。趨勢射利之跡。世自有公案。鳳漢之勢掀天。而相福爲其狎客死士。鳳漢之眼無君。而相福爲其腹心爪牙。指忠爲逆。指逆爲忠。視士類如復私讎。直與麟謙恒簡輩。腸肚相連。打成一團。其居相職也。薦剡取捨。先承鳳漢之風旨。又聽麟謙之指揮。使賊勢鴟張。凶謀益肆者。皆相福之所贊助。而再昨冬相臣疏出之後。安置罪人宋瑩中深文之說。稱以所見無異同。麟漢不必知之說。謂以語脈不如此。至於命讀睿章之時。敢請中間傳說之査問。致有中官拿鞫之聖敎。雖其成命還寢。而相福之包藏禍心。昭然難掩。日前傳敎中焦燥懍然之敎。殆臣子之所不忍聞者也。相福之爲逆黨而護之釀之。使殿下至於此境者。已是相福之極罪也。斷案也。安有如此之罪。而終得幸免者乎。若雲賊之妖惡。亦出於相福之釀成。以雲招中疏草一本。送于領府事云云觀之。其爛漫和應。的然可知。逆雲旣已伏誅。而相福獨爲晏然者。揆以王章。寧有是理。今以筵話傳說。論相福之罪者。眞是緦功之察耳。麟謙雲諸賊。亘古所無之惡逆。而拘於平法之新令。孥戮之典。不得快施。神人之憤。已無可言。況相福本以洪家之人。與此三賊凶謀祕計。無不參涉。則凡厥罪犯。至爲叵測。移配近地。已失太寬。連請遠竄。猶是輕典。而乍允旋收。遽有全釋之命。末後處分。只施放歸之典。殿下雖以好生之德。欲推解網之仁。而三尺終難撓屈。輿情去而愈激。請放歸田里罪人金相福。爲先極邊遠竄。答曰。不允。
정조 1년
大司憲鄭昌順。大司諫趙英鎭。執義任觀周。司諫安聖彬。持平鄭淵淳。獻納沈豐之。正言李夔。正言兪岳柱啓曰。今番獄事。商輅善海之書札中凶言悖說。實是亘古所無之逆節。而趾海纘海之爛漫同情。渠旣自服。則今此酌處之命。實爲失刑之大者。請楸子島荐棘罪人趾海。濟州牧荐棘罪人纘海。更令王府設鞫嚴問。快施當律。敬彬成運之與若淵相簡爛熳綢繆之狀。旣已畢露於諸賊招辭中。而抵賴不服。未施當律。揆以王法。失之太寬。請薪智島定配罪人敬彬。熊川縣定配罪人成運。亟令王府更爲設鞫得情。象厚之宗廈復出之說。旣已面質見屈。則難免自做之歸。況渠以養厚之兄。同惡相濟。則以此以彼。決不可放歸而止。請還寢象厚放歸田里之命。仍施絶島定配之典。洪樂任所處之地。顧何如而交結凶徒。敢以溫室樹等語。爛漫酬酢於逆雲。綢繆往來於賊謙。名出凶招。非止一再。其在獄體。決不可不嚴覈得情。請洪樂任亟命王府設鞫嚴問。噫嘻。痛矣。龜柱之罪可勝誅哉。顧其地處。何如恩造。何如而不思報效之道。恣其濫猾之情。雖以壬辰疏中語言之。渠若有一分嚴畏儲君之心。豈敢肆然以自內酬酢。登諸章奏。陳之於先大王之前乎。臣等於筵敎中。若有俯詢。其將何辭仰對之諭。讀之未半。不覺心寒而骨冷。惟彼鳳漢罔赦之罪。國人所共憤。則秉義聲討。宜乎正大。亦何患無辭。而始也締結厚賊。暗逞私憾。終焉慫慂乃叔。恐動天聽。以至半夜扈衛。幾累先大王聖德。固已萬萬駭痛。而此猶不足。又敢以某年罔極不忍聞之說。恣意筆之於書。以慼我殿下之心。噫嘻。是可忍也。孰不可忍也。大抵龜柱之罪。一則不憚儲君。一則幾累聖德。一則語犯莫重。有一於此。人臣極罪。況兼此數者乎。洞諭昭布。輿情咸激。揆以國法。不可以戚屬。有所容貸。請黑山島定配罪人金龜柱依律處斷。啓能之覆載難容之罪。已發於諫長及諸臺之啓。而其麤狂悖戾之習。陰譎闔捭之狀。在渠猶屬薄物細故。陰樹逆種。密傳凶論。慫慂簡恒而爲渠羽翼。糾結厚麟而自作窩主。待國洞執命之日。擬占台府。當李潭秉銓之時。把弄朝權。千罪萬惡。指不勝屈。而若其最驚心而尤痛骨者。流入醴酒之說。肆然脅持。指授大北之論。百計嘗試。甚至於倡爲追崇之說。恐動儕流。則凶肚逆腸。有浮於師興。沮遏代理之逆。皆其部曲。則亂本凶圖。殆甚於耇輝。綢繆之跡。樂禍之心。不待起舞而彰露無餘。有一於此。在法當誅。況今日之逆。莫劇於厚麟。而厚麟之根祇源委。卽是啓能。則啓能之惡逆。已是國人之所共憤。而處分之下。如有一毫顧忌之心。則以荐棘罪人而乃敢率入親屬乎。平日無君跋扈之罪。卽此一事而亦可見矣。此等凶悖之類。決不可島棘而止。以生意外之變。請大靜縣荐棘罪人啓能依律處斷。宋瑩中。賦性奸猾。附麗凶逆。爲麟漢所卵育。而欲爲一死之心。世所共知。及當代聽之日。麟賊三不必知之說。苟有一分秉彝之心者。孰不扼腕駭憤。必欲食肉寢皮。而噫。彼瑩中。獨何心腸身爲憲長。咫尺筵席。以未詳知三字。陰護之不足。肆然以深文等說。反斥秉義之章。遣辭陰譎。指意叵測。卽此一節。於渠已爲斷案。於乎先大王以日月之明。俯燭其奸狀。至以萬萬能譎爲敎。則舍命護逆之惡。已著於當日而無餘矣。其在嚴懲討之義。不可安置而止。請薪智島安置罪人宋瑩中荐棘。金相翊。戚聯禁臠。內倚幼子之勢。夤緣私逕。陰護䲷獍之徒。許心麟賊。托婚簡逆。密密綢繆。暗暗煽動之狀。已莫逃於淵鑑之下。而況且附麗啓能。稱以鶴南。嘯聚桂黨。自作主壁。譸張外內之跡。圖占日後之計。極其叵測。萬萬陰慘。當此懲亂討凶之日。如此奸譎之類。不可島配而止。請智島定配罪人金相翊荐棘。答曰。不允。
정조 1년
持平鄭淵淳啓曰。妖宦壽賢之締結一種嗜利之凶徒。爛熳和通之狀。渠旣明白納招。則豈可一日容貸於覆載之間乎。今此酌處之命。雖出於好生之德意。而三尺至嚴。不可島縣爲奴而止。請大靜縣爲奴罪人金壽賢。依律處斷。爲奴罪人河翼龍金重得等。敢以罔測之說。做作眞諺之書。暗投宮禁之中。欲售危逼之計。究其所爲。萬萬窮凶。不可一刻容貸於覆載之間。請爲奴罪人河翼龍金重得。亟命王府設鞫得情。快正王法。錫達以厚賊之父。尙今偃息於覆載之間者。輿情已極齊憤。而況且犯贓之數。死有餘罪。以此以彼。決不可杖配而止。請梁山郡定配罪人錫達。依律處斷。金漢耆辛卯二月之事。雖出於其姪之慫慂指使。而罪大乘間。跡涉同情。幾乎貽累於先大王聖德。日昨備忘。仰認分析之意。而揆以國法。有難曲貸。請削黜罪人金漢耆。亟施竄配之典。竄配罪人金載順。附麗諸逆。受人指點久矣。當此新化之後。宜思改革之道。而今其一疏。敢以扶抑彼此之意。欲售漫漶義理之計。斯當嚴討懲後之日。如此嘗試凶論之類。不可薄竄而止。請海南縣竄配罪人金載順。亟令王府設鞫嚴問。李潭以一種麤厲之氣。稟萬古陰黠之性。跡其平生惟利是趨。若論厚賊之死黨。潭實爲魁。締結凶逆濁亂一世。求之往牒。莫潭若也。不幸顯戮未加。陰誅先及。致令死於牖下。國人之憤痛。至今益激。若其罪惡。前後三司諸臣。臚列無餘。而擧其大體而言之。以厚謙之血黨。南絳老李迪輔劾之於前。以啓能之私人。李義翊鄭一祥論之於後。若使潭生存於覆載之間。則養厚泰淵之律。渠焉得獨逭乎。今當化理淸明之日。如此大奸巨慝。不可以旣骨而置而不論。向來追削之請。終靳兪音。雖出於寬貸之聖意。此不嚴懲。無以戢凶徒而勵末俗矣。請故判書李潭。亟施追削之典。洪達洙干連逆家。薄竄旋宥。則不思懲畏。愈蓄不逞之心。創出妖言。誑惑閭里。究厥情狀。怨國之跡。煽禍之計。昭不可掩。此必有窩窟譸張之致。若不鉤覈得情。快施當律。則其何折姦萌而杜禍源哉。決不可歸之於尋常造言之科。而有所容貸。請遠配罪人洪達洙。亟令王府更加嚴鞫。依律處斷。聖中之罪。可勝誅哉。包藏禍心。主張凶論。敢托不敢言之地。倡出不忍聞之說。作爲窩主。慫慂徒黨。故徐有臣朴宗甲李義駿。從而和之。交口纘引。噫嘻。痛矣。先大王朝十三年不着帽。而始仕於殿下。欲展蘊抱之說。尤極萬萬凶慘。且莫重義理。倚托怪鬼輩。欲售疑亂之計者。究厥心腸。與德師載翰一串貫來者也。不仕於先大王朝者。卽先大王之逆臣。先大王之逆臣。卽殿下之逆臣。豈可一刻容息於覆載之間。而處分止於薄竄。則其窮凶情節。無以嚴覈。請遠竄罪人聖中。亟令王府設鞫嚴問。期於得情。快正王法。有臣宗甲義駿。和應聖中叵測之說。推詡薦引。看作奇貨。敢於書筵出入之時。肆然迭奏。噫嘻。痛矣。聖中之主張凶論。罪不容誅。而此輩之同一心腸。尤極痛惋。究厥罪犯。與聖中豈可異同。疑亂大義。欲售媒寵之計者。腸肚相連。情迹難掩。而只緣筵席語祕。尙未聲討。使凶徒無所懲畏。國法久而未伸。輿情已極憤惋。到今日記旣播之後。如此負犯之至重者。不可一刻容貸。而削版放逐之律。不足以懲其罪犯。請削版罪人有臣宗甲義駿等亟令王府設鞫嚴問。依律處斷。乙未五月文科原榜。多是賊邊之徒。陰藉汲引之力冒占科名。固已駭憤。而至囑凶魁。互相恐動。敢以欲起科獄等說。危逼我聖上者。究厥罪狀。萬戮猶輕。特以我殿下山藪之量。不下指名之敎。故輿憤雖切而憑覈無路。天網高懸而凶徒猶漏。今於諫疏之發。旣有指的之論。則豈可削其榜而止哉。請鄭克煥宋翼彦宋載中李鎭常吳翰源金載器趙德潤洪時溥李心淵朴相集李商進復一等。已物故外。設鞫嚴問。快施當律。答曰。不允。
정조 1년
正言李夔啓曰。大靜縣爲奴罪人金壽賢。以幺麽宦寺。交結士夫。終爲凶賊之根柢。而況其窮凶極惡之語。敢欲潛售亂逆之心。究厥罪惡。萬戮猶輕。情節未盡究覈。輿情莫不憤惋。請大靜縣爲奴罪人金壽賢。更令王府設鞫嚴問。依律處斷。旌義縣荐棘罪人泰淵。本以凶猾之性。素蓄跋扈之志。交結厚賊麟漢。作爲心腹爪牙。身帶將兵之任。晝夜出沒於厚賊麟漢之家。蹤跡陰祕爲世指目。以今若淵敢售護逆之計觀之。其於平日稔受泰淵之慫慂。故陰護麟漢。卽曲爲泰淵之地。當此厚賊麟漢置法之後。其陰謀綢繆之狀。尤不可不究覈。施以當律。請旌義縣荐棘罪人泰淵。亟令王府設鞫嚴問得情。快正王法。爲奴罪人河翼龍金重得等。做出叵測之說。作爲眞諺之書。潛投深嚴之地。欲售危逼之計。究厥情狀。亘古所無。決不可一刻容貸於覆載之間。請爲奴罪人河翼龍金重得。亟令王府設鞫得情。快正王法。李弘濟。地旣卑微。跡又閃倏。蝨附逆邊。甘作嚆矢。暗地糾結。亦一成運。而敢懷欺世之計。投進一疏。欲掩其跡。究厥所以尤極巧惡。當此鋤治凶黨之日。窮凶情節不卽盤問。直爲發配。揆以王章。失之太寬。請海南縣定配罪人李弘濟。亟令王府設鞫嚴問。竄配罪人金載順。性本妖邪。濟以附麗。及當新化之後。尙逭黨與之誅。一世之駭憤。十手之指點久矣。今其一疏。不思革面之圖。敢懷護逆之心。細究全篇。隱然有扶抑之意。必欲售漫漶之計。當此嚴懲討鋤亂逆之日。此等背陽面陰。嘗試凶論之類。決不可薄竄而止。請海南縣竄配罪人金載順。亟令王府設鞫嚴問。慶興府安置罪人睦祖煥。旣以出入逆家納招。則論其負犯。固不可輕易量移。放逐罪人鄭遠達。雖是狂易。旣是逆謙之至親。放逐罪人李俊永。是養厚之狎客。與李鎭常竝稱。珍島郡定配罪人閔百奮。乃恒簡之親屬。與賊徒交密。此俱不可全然放釋。請亟收安置罪人睦祖煥量移之命。及放逐罪人鄭遠達李俊永。島配罪人閔百奮放釋之命。以嚴隄防。機張縣竄逐罪人朴宗岳。旣以左右麟謙。親密養泰。被論竄配。則其在嚴防之道。亦不可輕易放釋。請寢竄逐罪人朴宗岳放釋之命。朴宗集之罪。可勝誅哉。筵席記史。關係甚重。雖尋常說話。惟當書之惟謹。而況伊日上下酬酢。所關何等重大乃敢惟意刪去。全沒事實。麟賊不道之說。不但不書。先大王懇惻之敎。亦不載錄。屢度詢問之下。初以不得聞彌縫。及承改修之命。又以不敢强書抵賴者。究厥心腸。直一麟賊之影子也。其終始漫漶。曲護凶逆之狀。綻露無餘。當此鋤治黨與之日。此等凶孽。不可以人微官卑。但施屛裔而止。請寶城郡屛裔罪人朴宗集。爲先絶島安置。噫嘻。痛矣。聖中有臣宗甲義駿等罪犯。尙何言哉。倡邪說而作爲窩窟。結凶徒而交相吹噓。暗地綢繆。設計妖凶。敢欲疑亂於莫重之義理。至以十三年不着帽說。肆然陳奏於筵席。究厥腸肚。實與德師載翰等一串貫來者也。噫。彼諸賊。旣皆伏法。則顧此群兇。獨可容貸耶。情迹旣露。負犯至重。決不可一刻容貸。而薄施竄逐。大失王章。竊恐亂賊無所懲畏。輿情無所得洩。請遠竄罪人聖中。放逐罪人有臣宗甲義駿等竝令王府設鞫嚴問。期於得情。快正王法。乙未五月庭試榜事。尙何言哉。第緣兇徒科場之用奸。至有聖上受困之敎。奉讀未半。不覺其骨顫而膽掉也。伊時用奸之主試。今皆物故。負犯如此。而尙未一番究覈。神人之憤。容有極哉。榜中之一種醜類。以其憑覈之無路。尙稽邦憲之亟加。輿情憤惋。久而益激。噫。魑魅鬼蜮。嘯聚糾結。互相吹噓。暗地和應。至發其恐動危逼之計。自干於窮凶極惡之罪。夷考往牒。豈有如此等兇徒也哉。究厥罪狀。萬戮猶輕。決不可只削其榜而止。請鄭克煥宋翼彦宋載中李鎭常吳翰源金載器趙德潤洪時溥李心淵朴相集李商進復一等十二人。已物故外。亟令嚴鞫。快施當律。答曰。不允。
정조 1년
丁酉八月初八日辰時。上御誠正閣。都承旨入侍時。行都承旨洪國榮。假注書李兢淵。記事官徐龍輔金勉柱。以次進伏訖。國榮曰。夜間聖體。若何。上曰。一樣矣。上曰。軍兵入直。何以磨鍊乎。國榮曰。建陽門哨官入接處。當爲二處。而哨官則當率五十餘名。來直於臣之宿衛近處。而其他五十名。無可領之人。何以爲之乎。上曰。今則事面與前自別。以無軍把摠一員。輪回領率入直。可也。出擧條國榮讀奏公事訖。上命退。諸臣以次出。
정조 1년
丁酉八月初八日巳時。上御誠正閣。左副承旨入侍時。左副承旨鄭民始。假注書李兢淵。記事官徐龍輔金勉柱。以次進伏訖。上曰。宣傳官具純入侍。賤臣承命召入。宣傳官具純進前。上曰。泰淵今將發捕。卽往其家。文書搜探以來。仍命先退。上曰。纘海荐棘事。出去都事誰也。知入而宣傳官申應周。使之入侍。賤臣承命出。還奏曰。荐棘都事安宗厚待令。而宣傳官申應周。姑未入來矣。上命書尹泰淵拿來密旨。上曰。宣傳官申應周。假都事差下。封給密旨。使之罔夜拿來。而或有逆命之事。分付討捕營。發軍捕來。文書亦爲收來之意。言及。可也。仍命退。諸臣以次出。
정조 1년
丁酉八月初八日巳時。上御誠正閣。戶工房承旨入侍時。右副承旨徐有防。同副承旨李敬養。假注書李宗燮。記事官徐龍輔金勉柱。以次進伏訖。上曰。禁府當直都事及伶俐宣傳官一員入侍。賤臣承命召入。禁府都事成稷柱。宣傳官洪龍壽進伏。上下詢稷柱職姓名。仍命稷柱龍壽退出。上曰。他禁府都事家近人。使之催促待令。他宣傳官一員。更爲入侍。賤臣承命召入。宣傳官李儒敬進伏。上曰。泰淵家在何處乎。儒敬曰。泰淵家在水標橋矣。上曰。泰淵鄕庄在於何處乎。儒敬曰。未能詳知矣。上曰。汝往泰淵京第。文書一一搜探以來。無或遺漏。可也。儒敬承命先退出。上命書傳敎曰。濟州牧定配罪人纘海。依臺啓嚴加荐棘事。分付。又命書傳敎曰。今番修理時。掖庭及各司下人之被捉於摘奸者書下。戶工房承旨知悉。各別嚴査以聞。命退。諸臣以次退出。
정조 1년
丁酉八月初八日午時。上詣孝明殿。親行晝茶禮入侍時。左承旨李亨逵。右承旨李義翊。左副承旨鄭民始。右副承旨徐有防。同副承旨李敬養。假注書李宗燮。記事官徐龍輔金勉柱。以次侍立。上乘輿出隆孝門。詣孝明殿外幕次。具衰服入就板位。俯伏哭四拜興。如前儀。上詣盥洗位盥手。陞自東階。詣尊所西向立。近侍酌酒訖。上詣香案前。北向跪。三上香獻酌。上俯伏興。降復位。俯伏哭。四拜興。如前儀。禮畢。上還內。諸臣以次退出。
정조 1년
丁酉八月初八日未時。上御誠正閣。藥房副提調持湯劑入侍時。副提調洪國榮。假注書李兢淵。記事官徐龍輔金勉柱。醫官慶絢。以次進伏訖。絢奉進湯劑。上進御。上命讀奏執義任觀周上疏。上曰。條陳中圈點事。百數定額。旣是祖宗朝舊制。則不必加定其數。而至於京鄕分入。卽是大司成之責矣。國榮曰。此則然矣。而科場之搜。勿及身之說。果是矣。上曰。臺言是矣。士子之犯禁挾冊。雖極可痛。而至於搜及其身。實非朝家待士之道矣。國榮曰。然矣。上曰。李儒敬入來乎。國榮曰。罪人文書。俄已收來矣。上曰。使左副先爲考見。可也。仍命退。諸臣以次出。
정조 1년
丁酉八月初八日申時。上御誠正閣。左副承旨入侍時。左副承旨鄭民始。假注書李宗燮。記事官徐龍輔金勉柱。以次進伏訖。上曰。騎馬一匹立之。出榻敎上曰。泰淵家文書。已爲搜來乎。民始曰。俄已搜來。而別無緊關者矣。上曰。春坊講書院冊目錄持入。賤臣承命奉進。上謂民始曰。目錄中點下冊子。竝內入。可也。上命書傳敎曰。聞已來京云。前慶尙監司李衍祥。特爲敘用。仍令口傳付軍職。上命退。諸臣以次退出。
정조 1년
丁酉八月初八日酉時。上御誠正閣。都承旨入侍時。行都承旨洪國榮。假注書李兢淵。記事官徐龍輔金勉柱。以次進伏訖。上曰。吏批窠闕多乎。國榮曰。守令多窠矣。國榮讀奏公事訖。上曰。近久停講。殊甚可悶。故今日下敎矣。國榮曰。臣欲仰達而未果。開講下敎。不勝喜幸矣。當此日候新涼之時。政宜連開講筵。以資討論之益矣。上曰。講筵雖未免應文備數之歸。而若數日停廢。則心甚歉然矣。國榮曰。古人所云開卷有益之說。誠是矣。上曰。然矣。仍命退。諸臣以次出。
정조 1년
行都承旨洪國榮藥院直。左承旨李亨逵坐。右承旨李義翊坐直。左副承旨鄭民始坐。右副承旨徐有防坐。同副承旨李敬養坐直。注書二員未差。假注書李兢淵藥院直李宗燮仕直。事變假注書張至顯仕。
정조 1년
上在昌德宮。停常參。只晝講。
정조 1년
傳于李敬養曰。左副承旨與宣傳官入侍。
정조 1년
又傳于曰。燈燭房劉漢興。外言言于內。爲先拿問定罪。
정조 1년
李敬養啓曰。明日朝講。憲府無進參之員。除在外疏批未下外。呈告人員。竝待開門牌招。諫院長官。當爲進參。大司諫趙英鎭。一體牌招。何如。傳曰。允。
정조 1년
平安監司洪樂純狀啓。義州等官古寧朔面居無役。李東必等爲虎囕死事。傳于李敬養曰。令本道恤典擧行。
정조 1년
平安監司洪樂純狀啓。嘉山等官南面居軍官全石采等渰死事。又傳于曰。令本道恤典擧行。
정조 1년
李義翊。以吏曹言啓曰。新授麻田郡守趙德海呈狀內。素患關膈之症。挾感添劇。委頓床席。症形危篤。時月之內。萬無赴任之望云。身病旣如是沈重。則不可强令赴任。依例罷黜。何如。傳曰。允。
정조 1년
丁酉八月初九日辰時。上御誠正閣。都承旨入侍時。行都承旨洪國榮。假注書李兢淵。記事官徐龍輔金勉柱。以次進伏訖。國榮曰。夜間聖體。若何。上曰。一樣矣。上曰。具純入來乎。國榮曰。今方入來矣。上曰。文書多乎。國榮曰。然矣。上曰。左副仕進乎。國榮曰。左副以式暇不爲仕進矣。上曰。左副承旨牌招。出榻敎國榮讀奏公事。上命書判付。仍命退。諸臣以次出。